Daniela Kolářová

Daniela Kolářová (* 21. september 1946, Cheb) je česká herečka a bývalá politička.

V sedemdesiatych a osemdesiatych rokoch 20. storočia bola vo filme a v televízii jednou z najviac obsadzovaných herečiek. Mimoriadnu divácku obľubu jej priniesli úlohy vo filmových komédiách (Na samotě u lesa, Kulový blesk) a najmä účasť v televíznych seriáloch (Sňatky z rozumu, Taková normální rodinka, Nemocnice na kraji města). Jej častým hereckým partnerom bol Jaromír Hanzlík (Slasti otce vlasti, Noc na Karlštejně, Léto s kovbojem, televízny seriál Taková normální rodinka). Hrala v štyroch filmoch režiséra Jana Svěráka (Obecná škola, Akumulátor 1, Tmavomodrý svět, Vratné lahve).

Životopis

Detstvo 
Takmer celé detstvo prežila v Karlovych Varoch, kde jej matka pracovala v učtárni divadla. Jej rodičia sa rozviedli, keď mala rok. Až v piatich rokoch spoznala svojho vlastného otca a spolu s ním aj mladšiu nevlastnú sestru Věru, ktorá v roku 1968 emigrovala do Holandska. Pri spomienkach na Vary sa jej najviac vybaví blízkosť lesa, možnosť zimných športov a predovšetkým karlovarské divadlo s magickým šumením vody dole pod orchestrišťom (hneď vedľa divadla tečie rieka Teplá). Práve tam v deviatich rokoch začala hereckú kariéru malou rolou v rozprávke Císařovy šaty. Pretože dosť športovala, rozmýšľala aj nad štúdiom telovýchovy po gymnáziu. Ale potom do jej rozhodovania výraznejšie a výraznejšie vstupovali ďalšie divadelné pokusy. Na karlovarskom gymnáziu hrala v študentskom divadle malých foriem (najskôr sa volalo Štycháček, neskôr Vrecko).

Kariéra 
V rokoch 1964 až 1968 študovala DAMU, kde sa zoznámila so svojím budúcim manželom Jiřím Ornestom. V ročníku bola tiež s Ladislavom Potměšil, Hanou Maciuchovou, Ivanom Vyskočilom a ďalšími. Ešte než doštudovala DAMU (v treťom ročníku), zahrala si veľkú úlohu vo filme Soukromá vichřice (1967, réžia Hynek Bočan). Po absolvovaní DAMU v roku 1968 nastúpila do Divadla S. K. Neumanna, od roku 1971 je členkou Divadla na Vinohradech. V poslednej dobe ale žne úspechy v hrách, ktoré na svojej materskej scéne nehrá. Za svoj herecký výkon v inscenácii U cíle Thomasa Bernharda v pražskom Divadle Komedie získala koncom marca 2005 Cenu Alfréda Radoka za stvárnenie matky. Hrala aj v Divadle Na zábradlí, v Švandovom divadle a v mnohých ďalších.

Osobný život 
Daniela Kolářová je vydatá za herca a režiséra Divadla Na zábradlí Jiřího Ornesta. Vydala sa vo svojich dvadsiatich ôsmich. Po štrnástich rokoch sa rozviedli, ale v polovici 90. rokov sa druhýkrát vzali. Majú spolu synov Šimona (* 1974) a Matěja (* 1977). Býva v Prahe a na Dobříšsku má domček. V rokoch 1990–1992 bola poslankyňou Českej národnej rady. Teraz sa venuje charite – pôsobí ako predsedníčka správnej rady Nadace Duha starajúcej sa o dospelých ľudí s mentálnym postihnutím. Za úspech považuje realizáciu stacionára s chránenými dielňami a bytmi v pražských Měcholupoch.

Filmografia (výber)

Film 
 Život je ples (2012) … Rozárka Malá
 Kawasakiho růže (2009) … Jana
 Vratné lahve (2007) … Eliška
 Tmavomodrý svět (2001) … Haničkina matka
 Oběti a vrazi (2000) … matka
 Cesta z města (2000) … matka Markéty
 V erbu lvice (1994) … Anežka
 Akumulátor 1 (1993) … Marta Fišárková
 Obecná škola (1991) … Maxová
 Horká kaše (1988) … Adamová
 Případ se psem (1988)
 Jsi falešný hráč (1986) … Peterková
 ...a zase ta Lucie! (1984) … matka
 Lucie, postrach ulice (1984) … matka
 Babičky dobíjejte přesně (1983) … Loudová
 Pod nohama nebe (1983) … Darina
 Pytláci (1981) … Františka
 Ta chvíle, ten okamžik (1981) … Helena Kodetová
 Brontosaurus (1980) … Bižoléčára
 Kulový blesk (1978) … Knotková
 Sneh pod nohami (1978) … Zuza Melichová
 Setkání v červenci (1978) … Klára
 Léto s kovbojem (1976) … Doubravka
 Na samotě u lesa (1976) … Lavičková
 Muž z Londýna (1974) … Sýkorova milenka
 Noc na Karlštejně (1973) … Alena
 Na kolejích čeká vrah (1970) … Dvorská
 Slasti Otce vlasti (1969) … Blanka z Valois
 Soukromá vichřice (1967) … Bohunka Augustová

Televízia 
 2013–2014 – Život a doba soudce A. K. 
 Ulice (2006-2007) (TV seriál)
 Černá karta (2005)
 Návrat zbloudilého pastýře (2004)
 PF 77 (2003)
 Nemocnice na kraji města po dvaceti letech (2003) (TV seriál)
 Můj otec a ostatní muži (2003)
 Muž, který vycházel z hrobu (2001)
 Jabloňová panna (1999)
 Ohrada snů (1998)
 Na lavici obžalovaných justice (1998) (TV seriál) … Zdena Šípová - 3.
 Báječný lázeňský život (1997)
 Lékárníkových holka (1996) (TV seriál)
 Poprask na laguně (1996)
 Dobrodružství kriminalistiky IV. (1992) (TV seriál) … 22.  
 Bylinková princezna (1991)
 Volavka (1991)
 Veselé příhody z natáčení (1988)
 O perníkové chaloupce (1987)
 Ohnivé ženy se vracejí (1986) 
 Synové a dcery Jakuba skláře (1986) (TV seriál)
 Zlá krev (1986) (TV seriál) 
 My všichni školou povinní (1984) (TV seriál)
 Doktor z vejminku (1982 ) (TV seriál)
 V zámku a podzámčí (1981)
 Dopis psaný španělsky (1980)
 Kotva u přívozu (1980)
 Lucie, postrach ulice (1980) (seriál)
 Nebožtíci na bále (1979)
 Dnes v jednom domě (1979) (seriál)
 Otec nebo bratr (1978)
 Smrt císaře a krále Karla IV. (1978)
 Závist naším domem vládne (1978)
 Nemocnice na kraji města (1977 - 1980) (TV seriál) 
 Žena za pultem (1977) (TV seriál) 
 Podnájemníci (1976)
 Králův kalich (1976)
 Lesní ženka (1976)
 30 případů majora Zemana (1974) (TV seriál)
 Klícka (1971) … Venda
 Taková normální rodinka (1971) (seriál) 
 Drobínek (1970)
 Sňatky z rozumu (1968) (seriál) … 4.
 Konec velké epochy (1966)

Referencie

Literatúra 
 František Černý: Kapitoly z dějin českého divadla, Academia, Praha, 2000, str. 38, ISBN 80-200-0782-2
 
 
 Kolektiv autorů: Dějiny českého divadla/IV., Academia, Praha, 1983, str. 74
 
 Z. Sílová, R. Hrdinová, A. Kožíková, V. Mohylová : Divadlo na Vinohradech 1907–2007 – Vinohradský ansámbl, vydalo Divadlo na Vinohradech, Praha, 2007, str. 103, 105, 107, 109, 111, 116, 119, 124, 127, 135–7, 139, 144, 146, 151–2, 193, ISBN 978-80-239-9604-3

Externé odkazy

Zdroj 

České divadelné herečky
České filmové herečky
České televízne herečky
Absolventi Akadémie múzických umení v Prahe
Držitelia Českého leva
Českí politici
Ženy v politike
Osobnosti z Chebu